b'\n_START_ARTICLE_\nSanat Kumara\n_START_PARAGRAPH_\nSanat Kumara (sanskrit: \xc2\xabevig ung prins\xc2\xbb) er en rishi som omtales i den hinduistiske teksten Chandogya Upanishad. Innenfor Jainismen er han ansett som en guddom. Et tempel for Sanat Kumara i byen Kataragama p\xc3\xa5 Sri Lanka er \xc3\xa5pent for personer av ulike religi\xc3\xb8se retninger._NEWLINE_I teosofien er Sanat Kumara den styrende guddommen p\xc3\xa5 jorden. Det antas at han er fra Venus og at en sivilisasjon p\xc3\xa5 det eteriske planet av Venus har eksistert i hundrevis av millioner \xc3\xa5r f\xc3\xb8r jordens sivilisasjon.'